Suchinthana/ta-wikipedia huggingface dataset:
சத்தியம்

சத்தியம் என்பது உண்மை அல்லது அதன் சாராம்சமாகும். இது இந்திய சமயங்களில் உள்ள ஒரு நல்லொழுக்கத்தையும் குறிக்கிறது. இது ஒருவரின் எண்ணங்கள், பேச்சு மற்றும் செயலில் உண்மையாக இருப்பதைக் குறிக்கிறது. யோகவில், சத்தியம் என்பது ஐந்து இயமங்களில் ஒன்றாகும், இது ஒருவரின் வெளிப்பாடுகள் மற்றும் செயல்களில் பொய் மற்றும் யதார்த்தத்தை சிதைப்பதில் இருந்து கட்டுப்பாடுடன் இருப்பதாகும்.

சொற்பிறப்பியல் மற்றும் பொருள் 
வேதங்கள் மற்றும் பிற்கால சூத்திரங்களில், சத்தியம் என்ற வார்த்தையின் அர்த்தம் உண்மைத்தன்மை மற்றும் ஒரு முக்கியமான நல்லொழுக்கம் பற்றிய நெறிமுறைக் கருத்தாக உருவாகிறது. ஒருவரின் எண்ணம், பேச்சு மற்றும் செயலில் உண்மையாகவும், யதார்த்தத்துடன் ஒத்துப் போவதாகவும் அர்த்தம். "சத்" என்பது பண்டைய இந்திய இலக்கியங்களில் ஒரு பொதுவான முன்னொட்டாகும். மேலும் இது நல்லது, உண்மையானது அல்லது அத்தியாவசியமானது என்று பலவாறு பொருள் தரும். எடுத்துக்காட்டாக, சத்-சாத்திரம் என்பது உண்மையான கோட்பாடு, சத்-வான் என்பது உண்மைக்கு அர்ப்பணித்தவர் என்று பொருள் தரும்.

இந்து சமயம்

வேத இலக்கியம் 
வேதங்களில் சத்தியம் என்பது ஒரு மையக் கருப்பொருள். இது "ருதம்" என்ற கருத்துடன் ஒத்ததாகும் மற்றும் அவசியமானதாகக் கருதப்படுகிறது. இது ஒழுங்கு, விதி, இயல்பு, சமநிலை, நல்லிணக்கம் என்பதை குறிக்கிறது  சத்தியம் இல்லாமல், பிரபஞ்சமும் யதார்த்தமும் சிதைந்துவிடும், செயல்பட முடியாது.

உபநிடதங்கள் 
சத்தியம் பல்வேறு உபநிடதங்களில் பரவலாக விவாதிக்கப்படுகிறது. பிருஹதாரண்யக உபநிஷத் உட்பட, சத்தியம் பிரம்மனுக்கான வழிமுறை என்று அழைக்கப்படுகிறது. பிரகதாரண்யக உபநிடதத்தின் 1.4.14 பாடலில், சத்தியம் (உண்மை) தர்மத்திற்கு (அறநெறி, நெறிமுறைகள், நீதியின் சட்டம்) சமமாக அறியப்படுகிறது. தைத்திரீய உபநிடதத்தின் 11.11 பாடல் கூறுகிறது, "சத்தியம் (உண்மை) பேசு, தர்மப்படி (அறநெறி, நெறிமுறைகள், சட்டம்) நடந்துகொள்". உண்மை உபநிடதங்களின் பாடல்களில் போற்றப்படுகிறது, அது இறுதியில் எப்போதும் வெற்றி பெறும் என்று முண்டக உபநிடதம்கூறுகிறது.

காவியங்கள் 
மகாபாரதத்தின் சாந்தி பருவம் கூறுகிறது, "மன்னிப்பு, உண்மை, நேர்மை மற்றும் இரக்கம் (அனைத்து நற்பண்புகளிலும்) முதன்மையானது என்று நீதிமான்கள் கருதுகின்றனர். சத்தியமே வேதங்களின் சாரம்." சத்தியம் ஒரு அடிப்படை நற்பண்பு என்பதை இதிகாசம் திரும்பத் திரும்ப வலியுறுத்துகிறது.

யோக சூத்திரங்கள் 
பதஞ்சலியின் யோக சூத்திரங்களில், “ஒருவன் உண்மையைப் பேசுவதில் உறுதியாக இருந்தால், செயலின் பலன் அவனுக்குக் கீழ்ப்படிகிறது" என்று கூறுகிறது. யோக சூத்திரத்தில், சத்தியம் என்பது ஐந்து இயமங்களில்  ஒன்றாகும். பதஞ்சலியின் போதனைகளில், ஒருவர் எப்போதும் உண்மையையோ அல்லது முழு உண்மையையோ அறியாமல் இருக்கலாம், ஆனால் ஒருவர் பொய்யை உருவாக்குகிறாரா, நிலைநிறுத்துகிறாரா அல்லது வெளிப்படுத்துகிறாரா, மிகைப்படுத்துதல், திரித்தல், புனைகதை அல்லது ஏமாற்றுதல் ஆகியவற்றை ஒருவர் அறிவார். சத்தியம் என்பது பதஞ்சலியின் யோகத்தில், மௌனத்தின் மூலமாகவோ அல்லது எந்த வித சிதைவின்றி உண்மையைக் கூறுவதன் மூலமாகவோ, அத்தகைய பொய்யிலிருந்து கட்டுப்படுத்தும் அறமாகும்.

சமணம் 
சமண ஆகமங்களில் விதிக்கப்பட்ட ஐந்து சபதங்களில் சத்தியமும் ஒன்று. மகாவீரரால் சத்திய உபதேசமும் செய்யப்பட்டது. சமண மதத்தின் படி, பொய் சொல்லவோ, பேசவோ கூடாது. சமண உரையான சர்வார்த்தசித்தியின் படி "உயிருள்ளவர்களுக்கு வலியையும் துன்பத்தையும் ஏற்படுத்துவது உண்மைகளைக் குறிக்கிறதோ இல்லையோ அது பாராட்டத்தக்கது அல்ல".

பௌத்தம் 
சத்தியம் என்ற சொல் "உண்மை" என்று மொழிபெயர்க்கப்பட்டுள்ளது. இது நான்கு உன்னத உண்மைகளில் ஒன்று.

மேற்கோள்கள் 

இந்து மெய்யியல் கருத்துருக்கள்
இந்து மெய்யியல்
சவுச்சம்

சவுச்சம் () என்பது தூய்மை மற்றும் தெளிவு. இது மனம், பேச்சு மற்றும் உடலின் தூய்மையைக் குறிக்கிறது. சவுச்சம்  என்பது யோகாவின் நியமங்களில் ஒன்றாகும். மகாபாரதம் மற்றும் பதஞ்சலியின் யோக சூத்திரங்கள் போன்ற பல பண்டைய இந்திய நூல்களில் இது விவாதிக்கப்பட்டுள்ளது. இது இந்து சமயத்திலும் சமணத்திலும் ஒரு நல்லொழுக்கமாக கருதப்படுகிறது. இந்து சமயத்தில் தூய்மை என்பது வழிபாட்டின் ஒரு பகுதி மற்றும் இரட்சிப்புக்கான ஒரு முக்கிய குணம். தூய்மை என்பது தூய்மையான மற்றும் தீய எண்ணங்கள், நடத்தைகள் இல்லாத மனது என பொருள் படும்.

சவுச்சம் என்பதில் உடலின் வெளிப்புற தூய்மை மற்றும் மனத்தின் உள் தூய்மை ஆகியவை அடங்கும். யோகாவில் சவுச்சம் பல நிலைகளில் இருப்பதாகவும், சுயத்தின் புரிதல் மற்றும் பரிணாம வளர்ச்சியால் ஆழமடைகிறது என்றும் கூறப்படுகிறது.

ஆரோக்கியம், மகிழ்ச்சி மற்றும் பொது நல்வாழ்வுக்கு சவுச்சம் இன்றியமையாததாகக் கருதப்படுகிறது. வெளிப்புற தூய்மை தினசரி குளித்தல் மூலம் அடையப்படுகிறது, அதே நேரத்தில் உள்ளத் தூய்மையானது ஆசனம் (தோரணைகள்) மற்றும் பிராணயாமா (சுவாச நுட்பங்கள்) உள்ளிட்ட உடல் பயிற்சிகள் மூலம் அடையப்படுகிறது. ஒருவரின் உடலை சுத்தப்படுத்த தினசரி குளித்தலுடன் புதிய மற்றும் சுத்தமான உணவுடன் சுத்தமான சுற்றுப்புறத்தையும் பராமரிக்க பரிந்துரைக்கப்படுகிறது. சவுச்ச பற்றாக்குறை, எடுத்துக்காட்டாக, உடலில் நச்சுகள் உருவாக அனுமதி தரலாம்.

சவுச்சம் என்பது பேச்சு மற்றும் மனத்தின் தூய்மையை உள்ளடக்கியது. கோபம், வெறுப்பு, தவறான எண்ணம், பேராசை, காமம், பெருமை, பயம் மற்றும் எதிர்மறை எண்ணங்கள் ஆகியவை மனத்தின் அசுத்தத்தின் ஆதாரங்கள். புத்தியின் அசுத்தங்கள் சுய பரிசோதனை அல்லது சுய அறிவு (அத்யாத்மா-வித்யா) மூலம் சுத்தம் செய்யப்படலாம். ஒருவரின் எண்ணம், உணர்வுகள், செயல்கள் மற்றும் அதன்  காரணங்கள் பற்றிய நினைவாற்றல் மற்றும் தியானத்தின் மூலம் மனம் தூய்மைப்படுத்தப்படுகிறது.

யோகாவின் வேதாந்தப் பாதையின் ஆசிரியர்கள் புனித எண்ணங்களைக் கொண்டிருக்கவும், புனிதமான செயல்களைச் செய்யவும் தயாராகிறார்கள். சாரதா தேவி "தூய்மையான மனம் பரவசமான அன்பை பிறப்பிக்கிறது" என்றார்.

இலக்கியம் 
யோகாவில் ஐந்து நியமங்களில் ஒன்றாக சவுச்சம் சேர்க்கப்பட்டுள்ளது, இது ஒரு தனிநபரின் ஆன்மீக வளர்ச்சிக்கு பரிந்துரைக்கப்படும் செயலாகும். யோகசூத்திரத்தின் வசனம் II.32 ஐந்து நியமங்களைப் பட்டியலிடுகிறது. சாண்டில்ய உபநிடதம் மற்றும் திருமந்தித்தில் பட்டியலிடப்பட்ட பத்து நியமங்களில் சவுச்சம் ஒன்றாகும். மகாபாரதம் பல புத்தகங்களில் தூய்மையின் (சவுச்சம்) நல்லொழுக்கத்தைப் பற்றி குறிப்பிடுகிறது. எடுத்துக்காட்டாக, புத்தகம் 14 அத்தியாயம் 38 இல், அது சவுச்சம் என்பது விடுதலை பெற்ற, மகிழ்ச்சியான மற்றும் தர்மமுள்ள நபரிடம் காணப்படும் ஒரு குணமாக பட்டியலிடப்பட்டுள்ளது.

பகவத் கீதை புத்தகம் 17, வசனங்கள் 14-16 இல் மூன்று நிலைகளில் தூய்மையை விவரிக்கிறது, அதாவது உடல், பேச்சு மற்றும் எண்ணங்கள். உடல் தூய்மை என்பது உடலின் தூய்மை மற்றும் ஒருவர் சாப்பிடுவது மற்றும் குடிப்பது ஆகியவற்றிலிருந்து வருகிறது. பேச்சின் தூய்மையானது உண்மையாக இருப்பதன் மூலமும், மற்றவர்களுக்கு அல்லது தனக்குத்தானே தீங்கு விளைவிக்காத, புண்படுத்தும் அல்லது துன்புறுத்தாத வார்த்தைகளைப் பயன்படுத்துவதன் மூலமும் வருகிறது. எண்ணங்களின் தூய்மை பிரதிபலிப்பு, மன அமைதி, மென்மை மற்றும் தூய்மை ஆகியவற்றிலிருந்து வருகிறது. மனம், பேச்சு மற்றும் உடல் தூய்மை இந்திய தத்துவத்தில் முக்கியமான நற்பண்புகளில் ஒன்றாகும்.

மேற்கோள்கள் 

இந்து மெய்யியல் கருத்துருக்கள்
இந்து மெய்யியல்
ஆரண்யனி

ஆரண்யனி (Aranyani) () இந்து மதத்தில் காடுகள் மற்றும் காடுகளில் வாழும் காட்டு விலங்குகளின் இயற்கைத் தெய்வங்களுள் ஒன்றாகும். சமசுகிருத மொழியில் ஆரண்யம் என்றால் காடு என்பது பொருளாகும்.

இலக்கியம் 
ஆரண்யனி குறித்து அர்ப்பணிக்கப்பட்ட ரிக்வேதத்தின் மிகவும் விளக்கமான பாடல் ஒன்று உள்ளது. ஆரண்யனி சூக்தம் (ரிக்வேதத்தின் 10வது மண்டலத்தில் உள்ள பாடல் 146) இந்தப் பாடல் ஆகும். ஆரண்யனி மழுப்பலானவர், காட்டில் அமைதியான சூழலை விரும்புகிறார். தொலைதூர இடங்கள் குறித்து பயப்படாமல் இருப்பார் என்று விவரிக்கிறது இந்தப் பாடல். நாகரிகத்தின் விளிம்பிலிருந்து பயப்படாமல் அல்லது தனிமையாக எப்படி அலைந்து திரிகிறார் என்பதை இப்பாடல் விளக்குகிறது. இவர் மணியுடன் கூடிய தண்டையினை அணிந்திருப்பார். எப்போதாவது இவரை இச்சத்தத்தின் மூலம் கேட்க முடியும். இவர் ஒரு நடனக் கலைஞர் என்று வர்ணிக்கப்படுகிறார். மனிதன் மற்றும் விலங்குகள் இரண்டிற்கும் உணவளிக்கும் இவரது திறன், 'நிலம் இல்லாதவளாக' இருந்தபோதிலும், ஒருவர் காணக்கூடிய அற்புதமான காட்சியாக உள்ளது. தைத்திரீயப் பிராமணத்தில் பாடல் திரும்பத் திரும்பக் கூறப்பட்டு, இந்தப் படைப்பின் வர்ணனையாளரால் விளக்கப்படுகிறது.

ஆரண்யனி மேற்கு வங்காளத்தில் உள்ள பன்பினி, கோவாவில் உள்ள வனதேவதா மற்றும் கொங்கன் பகுதியில் உள்ள வனதுர்கா போன்ற பிற்கால வனத் தெய்வங்களுடன் ஒப்பிடப்படுகிறது. நவீன இந்து மதத்தில் இவரது வழிபாடு குறைந்துவிட்டது, மேலும் ஆரண்யனிக்கு அர்ப்பணிக்கப்பட்ட கோயிலைக் காண்பது அரிதாக உள்ளது. இருப்பினும், பீகாரில் உள்ள அர்ராவில் ஆரண்யா தேவி கோயில் என்று ஒன்று உள்ளது.

இவர் சில சமயங்களில் தெய்வீக மரமான கற்பக மரத்தின் உரிமையாளராகக் கருதப்படுகிறார்.

மேற்கோள்கள் 

இந்து பெண் தெய்வங்கள்
பாகியா

பாகியா (Bagiya) என்றும் பித்தா என்றும் அழைக்கப்படுவது இந்தியா மற்றும் நேபாளத்தின் மைதிலி, தாரு மற்றும் திமால் சமூகங்களில் தயாரிக்கப்படும் ஒரு சுவையான உணவாகும். இது வேகவைக்கப்பட்ட கொழுக்கட்டை போன்ற உருண்டையாகும். இது அரிசி மாவின் வெளிப்புற உறையையும் மற்றும் சக்கு எனப்படும் இனிப்புக் கலவை, காய்கறிகள் மற்றும் பிற வறுத்த பொருட்களை உட்புறக் கொண்டதாகும். தாரு சமுதாயத்தில் மக்களிடைய இது மிகவும் முக்கிய பங்கு வகிக்கிறது. மேலும் இது தீபாவளி பண்டிகையின் போது தயாரிக்கப்படும் முக்கிய இனிப்பாகும். ( தீபாவளி அல்லது திகார் என்றும் அழைக்கப்படுகிறது). இலட்சுமி பூஜை நாளிலும் பாகியா தயார் செய்யப்படுகிறது.

மேலும் பார்க்கவும் 

 இந்திய உணவு வகைகள்

மேற்கோள்கள்

வெளி இணைப்புகள் 

 பாகியா செய்வது எப்படி?
இந்திய உணவுகள்
சகு (நேபாள உணவு)

சகு (ஆங்கிலம்: Chaku; ) கரும்புச் சாறு, வெல்லம், நெய் மற்றும் பருப்பு பயன்படுத்தித் தயாரிக்கப்படும் நெவாரி உணவு வகையாகும். இந்தக் கலவையானது திடமான வடிவமாக வரும் வரை வேகவைக்கப்பட்டு, பின்னர் கொக்கியில் இழுத்து மிட்டாயாகச் சிறிய உருளை அல்லது அதை ஒரு வட்டத் தட்டில் விட்டு ஆறிய பின்னர் சிறிய வைர வடிவத் துண்டுகளாக வெட்டி பரிமாறப்படுகிறது.  சக்குவை தனித்தனியாகவோ அல்லது யோமரியுடனோ சாப்பிடலாம்.

மகே சங்கராந்தி பண்டிகையின் போது நேபாள மக்கள் நெய் மற்றும் கிழங்குகளுடன் சகுவினை பரிமாறுகிறார்கள்.

மேற்கோள்கள் 

நேபாள பண்பாடு
முல்லா சிரின் அகுந்து

முல்லா முகம்மது சிரின் அகுந்து (Mullah Muhammad Shirin Akhund) ஒரு ஆப்கானிய தலிபான் அரசியல்வாதி ஆவார். இவர் 24 ஆகத்து 2021 முதல் 7 நவம்பர் 2021 வரை காபூலின் ஆளுநராகப் பணியாற்றினார்  இவர் கத்தார் அலுவலகத்தில் பேச்சுவார்த்தை குழு உறுப்பினராகவும் இருந்தார்.  இவர் 1996-2001 வரை ஆப்கானித்தானின் இசுலாமிய அமீரகத்தின் போது முல்லா முகம்மது ஒமரின் பாதுகாப்புப் பொறுப்பாளராக இருந்தார். மேலும், முல்லா ஒமரின் நெருங்கிய கூட்டாளிகளில் ஒருவராகவும் இருந்தார். ராணுவ உளவுப்பிரிவின் தளபதியாகவும் கந்தகார் மாகாண ஆளுநராகவும் பணியாற்றினார்.

மேற்கோள்கள் 

வாழும் நபர்கள்
யாமை கோயில்

யாமை தேவி கோயில் (Yamai Temple) இந்தியாவின் மகாராட்டிரா மாநிலம் சதாரா மாவட்டத்தில் உள்ள அவுந்த் நகரில் உள்ள மலை வளாகத்தில் அமைந்துள்ளது.

வரலாறு 

மகாலட்சுமி தேவி, கோலாப்பூரின் கடவுள் ஜோதிபா மற்றும் இராமர் (விஷ்ணு) இவரை "யே மாய்" (மராத்தியில்) என்று அழைத்ததாகக் கூறப்படுகிறது. ஆங்கிலத்தில் "அம்மா, தயவு செய்து வா" என்று பொருள்படும். எனவே, இவர் யாமை தேவி என்று அழைக்கப்படுகிறார். தேவி யாமையின் ஆலயங்களில் ஒன்றிற்குப் பக்தர்கள் தூய்மையான இதயத்துடன் வந்து இவரது ஆசி பெறுவது வழக்கம்.

கோவில் அம்சங்கள் 
யாமை கோயில் ஒரு சிறிய குன்றின் மீது கட்டப்பட்டுள்ளது. மலையின் அடிப்பகுதியிலிருந்து அமைக்கப்பட்ட படிகள் வழியாகவோ அல்லது வாகனம் மூலமாகவோ மலையின் உச்சியை அடையலாம். மேலே வாகனங்கள் நிறுத்த வசதி உள்ளது. கோவில் வளாகத்தில் ராக்ஷசு அவுந்தசூரின் தலை, நன்கு செதுக்கப்பட்ட நந்தி மற்றும் ஒரு சிவலிங்கம் உள்ளது. கருங்கல்லில் யாமை என்ற அம்மன் சிலை ஏறக்குறைய இரண்டு மீட்டர் உயரம் மற்றும் குறுக்கா கால்களை ஊன்றி அமர்ந்த நிலையில் உள்ளது. இந்த கோயில் ஏராளமான மராத்தி குடும்பங்களுக்குக் குல தெய்வக் கோயிலாக (குல-தைவத்) உள்ளது. கோயிலின் உச்சியில் பல்வேறு இந்து தெய்வங்களின் உருவங்களும் சிலைகளும் உள்ளன. இந்த நகரமும் கோயிலும் பல நூற்றாண்டுகளாக பந்த பிரதிநிதி குடும்பத்துடன் தொடர்புடையது. இந்த முன்னாள் ஆளும் குடும்பத்தின் தற்போதைய தலைவியான காயத்ரிதேவி பந்த பிரதிநிதி  மலையில் உள்ள யமாய் கோயிலின் உச்சியில் திட தங்க கலச அல்லது கிரீடத்துடன் உள்ளது. தேவி யாமையின் மற்றொரு கோயில் இந்த நகரத்தில் அமைந்துள்ளது. மலையில் உள்ளதைத் தவிர. கோயிலில் ஐம்பது ஆண்டுகளுக்கும் மேலாக மத ஊர்வலங்கள் மற்றும் விழாக்களில் கலந்துகொண்ட யானை ஒன்று இருந்தது. இந்த யானை உடல் நலக்குறைவு காரணமாக 2017ல் சரணாலயத்திற்குக் கொண்டு செல்லப்பட்டது.

சிறீ பவானி அருங்காட்சியகம் 
கோவில் வளாகத்தில் அவுந்த் மகாராஜாக்களின் தனிப்பட்ட சேகரிப்பில் நிறுவப்பட்ட சிறீ பவானி அருங்காட்சியகம் உள்ளது. அருங்காட்சியக கட்டிடம் கோவில் மலையின் நடுப்பகுதியில் அமைந்துள்ளது. பார்வையாளர்கள் படிகள் மற்றும் சாலை வழியாக இந்த அருங்காட்சியகத்தை அடையலாம். இந்த அருங்காட்சியகத்தில் 19 மற்றும் 20ஆம் நூற்றாண்டு இந்தியக் கலைஞர்களான எம். வி. துரந்தர், பாபுராவ் பெயிண்டர், மாதவ் சத்வலேகர்  மற்றும் ராஜா ரவி வர்மா மற்றும் பிரித்தானியக் கலைஞரான ஹென்றி மூரின் புகழ்பெற்ற தாய் மற்றும் குழந்தை கற்சிலை ஓவியங்கள் உள்ளன.

மேற்கோள்கள் 

மகாராட்டிர இந்துக் கோயில்கள்
மலேசியாவின் எட்டாவது மக்களவை, 1990–1995

மலேசியாவின் எட்டாவது மக்களவை, 1990–1995 (மலாய்: Parlimen Malaysia ke-8; ஆங்கிலம்: 8th Parliament of Malaysia (1990–1995) என்பது மலேசியக் கூட்டமைப்பின் எட்டாவது மக்களவை ஆகும். 

8-ஆவது மக்களவையின் முதல் கூட்டத் தொடர் 3 டிசம்பர் 1990-இல் நடைபெற்றது.

பொது

1990-ஆம் ஆண்டு மலேசிய பொதுத்தேர்தல் (1990 Malaysian General Election) நடைபெற்ற பின்னர் எட்டாவது மக்களவை கூடியது. 

மக்களவை தலைவராக முகமது சாகிர் இசுமாயில் தலைமை தாங்கினார். துணை மக்களவைத் தலைவர் ஓங் தீ கீயாட்; மற்றும் ஜுகார் மகிருதீன் ஆகியோர் பொறுப்பு ஏற்றார்கள். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  

இந்த மக்களவையில் முன்னாள் பிரதமர் மகாதீர் பின் முகமது அவர்களின் தலைமையிலான பாரிசான் நேசனல் கூட்டணி; அதிக இடங்களைப் பெற்று ஆளும் கூட்டணியாக ஆட்சி அமைத்தது.

மக்களவை அமைப்பு (1990–1995) 

1990-ஆம் ஆண்டு மலேசிய பொதுத்தேர்தலில் 180 இடங்களுக்கு 410 வேட்பாளர்கள் போட்டியிட்டனர். அந்தத் தேர்தலில் மலேசியக் கூட்டணி 127 இடங்களைப் பெற்று ஆட்சியை அமைத்தது. எதிர்க்கட்சியினர் 53 இடங்களைக் கைப்பற்றினர்.

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்
 மலேசிய அரசியல் கட்சிகள்

வெளி இணைப்புகள்
 Abdullah, Z. G., Adnan, H. N., & Lee, K. H. (1997). Malaysia, tokoh dulu dan kini = Malaysian personalities, past and present. Kuala Lumpur, Malaysia: Penerbit Universiti Malaya.
 Chin, U.-H. (1996). Chinese politics in Sarawak: A study of the Sarawak United People's Party. Kuala Lumpur: Oxford University Press.
 Faisal, S. H. (2012). Domination and Contestation: Muslim Bumiputera Politics in Sarawak. Institute of Southeast Asian Studies.
 Surohanjaya Pilehanraya Malaysia. (1965). Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu. Kuala Lumpur: Jabatan Chetak Kerajaan.

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
கனடியப் பூண்டு

கனடியப் பூண்டு (தாவரவியல் வகைப்பாடு: Allium canadense, ஆங்கிலம்: the Canada onion, Canadian garlic, wild garlic, meadow garlic, wild onion) என்ற தாவரம் பல்லாண்டு (perennial ) வளரும் இயல்புடையது ஆகும். இதன் பிறப்பிடம், வட அமெரிக்காவின் கிழக்குப் பகுதிகள் ஆகும். பிரெய்ரி புல்வெளிகள், முதல் டெக்சஸ்,  புளோரிடா, நியூ பிரன்சுவிக், மொன்ட்டானா வரை காணப்படுகின்றன. பல இடங்களில் இத்தாவரம் அழகுக்காவும், சமையலில் பயனாகும் மூலிகையாகவும் வளர்க்கப்படுகிறது. கியூபாவில் அறிமுகத் தாவரமாக வளர்க்கப்பட்டு, அந்நாடு முழுவதும் இயற்கையாகவே பல இடங்களில் காணப்படுகிறது..

மேற்கோள்கள் 

பூண்டு வகைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
அருணாச்சலப் பிரதேச அரசு

அருணாச்சலப் பிரதேச அரசு (Government of Arunachal Pradesh) என்பது இந்திய மாநிலமான அருணாச்சலப் பிரதேசத்தின் மாநில அரசாகும். இது அருணாச்சலப் பிரதேச ஆளுநர் தலைமையிலான நிர்வாகக் குழு, நீதித்துறை மற்றும் சட்டமன்றக் கிளை ஆகியவற்றைக் கொண்டுள்ளது.

இந்தியாவின் மற்ற மாநிலங்களைப் போலவே, அருணாச்சலப் பிரதேசத்தின் மாநிலத் தலைவரும் மத்திய அரசின் ஆலோசனையின் பேரில் இந்தியக் குடியரசுத் தலைவரால் நியமிக்கப்படும் ஆளுநர் ஆவார்.

முதலமைச்சர் அரசாங்கத்தின் தலைவர் மற்றும் பெரும்பாலான நிறைவேற்று அதிகாரங்களைக் கொண்டவர். ஆளுநர் பதவி பெரும்பாலும் சம்பிரதாயமானதாகவே இங்கும் உள்ளது. இட்டாநகர் அருணாச்சல பிரதேசத்தின் தலைநகரமாகவும் மற்றும் அருணாச்சல பிரதேச சட்டமன்றம் மற்றும் தலைமை செயலகத்தை கொண்டுள்ளது.
அருணாச்சலப் பிரதேசத்தின் தற்போதைய சட்டப் பேரவையானது 60 சட்டமன்ற உறுப்பினர்களைக் கொண்ட ஓரவை ஆகும். ஆட்சி கலைக்கப்படாவிட்டால், இதன் பதவிக் காலம் 5 ஆண்டுகள் ஆகும்.

அருணாச்சல பிரதேச மாநிலத்தில் எழும் வழக்குகள் தொடர்பான அதிகார வரம்பையும் அதிகாரங்களையும் கௌஹாத்தி உயர்நீதிமன்றம் மற்றும் நாகார்லாகுனில் உள்ள இட்டாநகர் நிரந்தர இருக்கைப் பயன்படுத்துகிறது.

மேற்கோள்கள்

அதிகாரப்பூர்வ இணைய தளம் 
 அருணாச்சலப் பிரதேச அரசின் அதிகாரப்பூர்வமான இணையதளம்

அருணாச்சலப் பிரதேச அரசு
பூமாதா படையணி

பூமாதா படையணி (Bhumata Brigade) என்பது புனேவை மையமாகக் கொண்ட சமூக ஆர்வல அமைப்பாகும், இந்தியாவின் மகாராஷ்டிரா மாநிலத்தில் 2010 ஆம் ஆண்டில் நிறுவப்பட்ட இது, பெண்களுக்கு இழைக்கப்படும் அநீதிக்கு எதிராகவும் ஊழலுக்கு எதிராகவும் போராட அர்ப்பணிக்கப்பட்டுள்ளது. இந்திய பாலின சமத்துவ ஆர்வலர் திருப்தி தேசாய் இந்த அமைப்பின் நிறுவனராவார்.

மகாராட்டிராவின் அகமத்நகரில் உள்ள ஷானி ஷிங்னாபூர் கோயில் மற்றும் மகாராஷ்டிராவின் மும்பையில் உள்ள ஹாஜி அலி தர்கா உள்ளிட்ட அனைத்து மத வழிபாட்டுத் தலங்களில் பெண்கள் உள்ளே சென்று வழிபட தடை விதிக்கப்பட்டதற்கு எதிரான சட்டரீதியான, அகிம்சைவழி போராட்டங்களுக்காக பூமாதா படையணி மிகவும் பிரபலமானது. அதன் நிறுவனரின் கருத்துப்படி "பெண்களை தூய்மையற்றவர்களாகக் கருதும் மக்கள், பெண்களால்தான் அவை தோன்றியுள்ளன என்பதை உணர வேண்டும். கோயில்களுக்குள் உள்ள சன்னதிகளில் ஊற்றப்படும் பால் கூட பசுக்களிடமிருந்தும், எருமைகளிடமிருந்தும் வருகிறது, அவைகளும் பெண்களே. எனவே அனைத்து மதத்தைச் சேர்ந்த பெண்களும் அந்தந்த மதத்தைச் சேர்ந்த மத இடங்களுக்குச் செல்ல அனுமதிக்கப்பட வேண்டும்." என்பதை நோக்கமாகக் கொண்டு இந்த இயக்கும் இயங்கிவருகிறது.

2016 ஆம் ஆண்டில், இந்த பூமாதா படைப்பிரிவில் கிட்டத்தட்ட ஆண்கள் உட்பட 4,000 உறுப்பினர்கள் இருந்தனர். பூமாதா ரன்ரகானி படையணி என்ற அமைப்பின் ஒரு கிளை, சனி கோவிலுக்கு எதிர்ப்புகள் உட்பட பெண்களின் ஈவ் டீசிங், வரதட்சணை பிரச்சினைகள் மற்றும் உடல் அல்லது பாலியல் வன்கொடுமை ஆகிய காரணங்களில் கவனம் செலுத்திவருகிறது.  இவ்வாறு பாதிக்கப்பட்ட பெண்கள் இந்தியாவின் பலபகுதிகளிலுருந்தும் இவ்வமைப்பின் உதவியை நாடி வருகிறார்கள்.

வெங்காயம் மற்றும் பிற காய்கறிகளின் அதிக விலை; விவசாயிகள் சுரண்டல் மற்றும் விவசாயிகள் தற்கொலை; மும்பையில் குழந்தை பலாத்காரம்; அன்னா ஹசாரேவுடன் லோக்பால் மசோதா போராட்டங்கள் போன்ற பிற போராட்டங்களிலும் இவ்வமைப்பு ஈடுபட்டுள்ளது

பூமாதா படை இந்தியாவில் உள்ள எந்த அரசியல் கட்சிகளுடனும் இணைந்து பணியாற்றவில்லை. என்றாலும் இதன் நிறுவனரான தேசாய் தேர்தலில் போட்டியிட்டுள்ளார்.

2017 ஆம் ஆண்டில்  பூமதா படைப்பிரிவைச் சேர்ந்த 100 பெண்களுடன் கேரளாவுக்கு வர விரும்புவதாகவும், பெண்களை அனுமதிக்குமாறு திருவிதாங்கூர் தேவஸ்வம் வாரியத்தின் அறங்காவலர்களிடம் முறையிட்டதைத் தொடர்ந்து கேரளாவில் பரபரப்பு ஏற்பட்டது குறிப்பிடத்தக்கது.

மேலும் பார்க்கவும் 
 குலாபி கும்பல்

மேற்கோள்கள் 

இந்திய அமைப்புகள்
பெண்களுக்கான அமைப்புகள்
கோசா பெண்

இந்திய கலைக்களஞ்சியம் ஒரு கோசா (Gosha) அல்லது கோசா பெண்ணை (Gosha woman), சில நெருங்கிய உறவினர்களைத் தவிர, ஆண்களின் பார்வையில் இருந்து தன்னை மறைத்துக் கொள்ளும் இசுலாமிய சட்டத்தைப் பின்பற்றுபவர் என்று விவரிக்கிறது. இவ்வார்த்தை இந்துசுத்தானி மொழியிலிருந்து பெறப்பட்ட வார்த்தையாகக் கருதுகிறது.  இவ்வார்த்தை தென்னிந்தியாவில் பயன்படுத்தப்படும் பர்தாவில் வைக்கப்படும் பெண்களுக்கான ஒரு பொருளாகும்.

புகைப்படங்கள் 
மதுரை மத்திய இடைத்தேர்தலுக்கு சில நாட்களுக்கு முன்பு, 2006 ஆம் ஆண்டு செப்டம்பர் மாதம் 7 ஆம் தேதியன்று  இந்திய தேர்தல் ஆணையத்திடம் உத்தரவு பிறப்பிக்க கோரிய மனுவை சென்னை உயர்நீதிமன்றம் தள்ளுபடி செய்ததை எதிர்த்து தாக்கல் செய்யப்பட்ட மனுவை இந்திய உச்ச நீதிமன்றம் நிராகரித்தது.  மதுரை மத்திய சட்டமன்றத் தொகுதிக்கான இடைத்தேர்தலை உறுதிசெய்யும் வகையில் தமிழ்நாடு மாநிலத்தில் உள்ள அனைத்து தொகுதிகளிலும் தகுதியான வாக்காளர் பட்டியலில் உள்ள பெண்களில் குறிப்பாக முசுலிம் கோசா பெண்களின் புகைப்படங்களை எந்த வகையிலும் வெளியிடுவது"  "மத உணர்வுகளை புண்படுத்தும் வகையில் புகைப்படங்களுடன் கூடிய வாக்காளர் பட்டியல்களை எதிர்க்க முடியாது" என்று நீதிமன்றம் குறிப்பிட்டது.

இலட்சத்தீவுகளின் நிர்வாகியிடம் இருந்து விலக்கு 
இலட்சத்தீவுகளின் நிர்வாகி கோசா பெண்களுக்கு நுழைவு அனுமதிக்கான புகைப்படங்களைச் சமர்ப்பிப்பதில் இருந்து விலக்கு அளித்துள்ளார். இத்தீவு இந்தியாவின் ஒரு யூனியன் பிரதேசமாகும். அவர்கள் இந்திய குடிமக்கள் "... இந்தத் தீவுகளை பூர்வீகமாகக் கொண்டவர்கள் அல்ல. இந்தத் தீவுகளுக்குள் நுழைந்து வசிப்பதற்காக, தகுதியான அதிகாரியிடமிருந்து பரிந்துரைக்கப்பட்ட படிவத்தில் அனுமதி பெற வேண்டும்.

மருத்துவ தேவைகள் 
1884 ஆம் ஆண்டு பெண் மருத்துவர்கள் வரும் வரை, ஐதராபாத் மாநிலத்தில் உள்ள கோசா பெண்கள் தகுதியற்ற மருத்துவ நிபுணர்களின் தயவில் இருந்ததாக டெக்கான் வரலாறு குறிப்பிடுகிறது.  சென்னையில் பெண்கள் மற்றும் குழந்தைகளுக்கான அரசு கசுதூரிபா காந்தி மருத்துவமனை முன்பு விக்டோரியா சாதி மற்றும் கோசா மருத்துவமனை என்று அழைக்கப்பட்டது.  வான் கோலன் பர்தாவை ஒரு ஓரியண்டலிசுட் "ட்ரோப்" என்று பார்க்கிறார். இது காலனித்துவ அதிகாரத்தை சட்டப்பூர்வமாக்குவதற்கு காலனித்துவப்படுத்தப்பட்ட மற்றொன்றைக் கட்டமைக்கிறது. இவர் பிரிட்டிசு கொள்கையில் உள்ள முரண்பாட்டை சுட்டிக்காட்டி லால் மேற்கோள் காட்டுகிறார். கோசா மருத்துவமனை திறப்பு விழாவில் காலனித்துவ சொற்பொழிவு பர்தாவை இந்தியாவின் காட்டுமிராண்டித்தனத்தின் அடையாளமாக பிரதிநிதித்துவப்படுத்துகிறது.

அரசு அருங்காட்சியகம், சென்னை 
சென்னை அரசு அருங்காட்சியகம் ஒரு காலத்தில் கோசா பெண்களுக்கு நேர அட்டவணையை வழங்கியது. அந்த நேரத்தில் ஆண் பார்வையாளர்கள் யாரும் அனுமதிக்கப்படவில்லை. மேலும் வெள்ளிக்கிழமை தவிர அனைத்து நாட்களிலும் காலை 7 மணி முதல் 5 மணி வரையும், ஒவ்வொரு மாதத்தின் முதல் சனிக்கிழமையும் அனைத்து பார்வையாளர்களுக்கும், கோசா பெண்களுக்கு அனைத்து ஆண் நபர்களும் வெளியேற்றப்பட்டு மதியம் 12 மணியளவில் திறந்து வைக்கப்படும்.

மேலும் பார்க்கவும் 

 செனானா

மேற்கோள்கள் 

இந்தியாவில் இசுலாம்
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
திவ்ய கோஸ்லா குமார்

திவ்ய கோஸ்லா குமார் (Divya Khosla Kumar, திவ்யா என்றும் அழைக்கப்படுகிறார்)  என்பவர் ஒரு இந்திய நடிகை, தயாரிப்பாளர் மற்றும் இயக்குநர் ஆவார். இவர் பல்வேறு விளம்பரப் படங்களை இயக்கியுள்ளார் மற்றும் பல இசைக் காணொளிகளிலும் இடம்பெற்றுள்ளார். இவர் டி-சீரிஸ் மியூசிக் லேபிள் மற்றும் திரைப்படத் தயாரிப்பு நிறுவனத்தின் தலைவர் மற்றும் நிர்வாக இயக்குநரான பூஷன் குமாரை மணந்தார்.  இவர்  காதல் நகைச்சுவை படமான யாரியன் (2014) மற்றும் காதல் நாடகப் படமான சனம் ரே (2016) ஆகிய இரண்டு படங்களை இயக்கியுள்ளார்.

தனிப்பட்ட வாழ்க்கை 

கோஸ்லா பூஷன் குமாரை 2005 பெப்ரவரி 13  அன்று கட்ராவில் உள்ள மா வைஷ்ணோ தேவி கோயிலில் திருமணம் செய்து கொண்டார். இவர்களுக்கு 2011 அக்டோபரில் ஒரு மகன் பிறந்தான்

தொழில் 

இவர் 2004 ஆம் ஆண்டு தெலுங்குத் திரைப்படமான லவ் டுடே மூலம் நடிகையாக தனது தொழில் வாழ்க்கையைத் தொடங்கினார். அதில் இவர் உதய் கிரணுடன் இணைந்து நடித்தார். ஃபால்குனி பதக் பாடிய 'ஐயோ ராமா' என்ற பாப் பாடலுக்கான இசைக் காணொளியிலும் இவர் தோன்றினார். அதே ஆண்டில், அப் தும்ஹரே ஹவாலே வதன் சத்தியோ என்ற திரைப்படத்தின் வழியாக பாலிவுட்டில் அறிமுகமானார். அதில் அக்‌சய் குமார் மற்றும் பாபி தியோலுக்கு ஜோடியாக ஸ்வேதா என்ற பாத்திரத்தில் நடித்தார். ரெடிஃப் இணையதளம் படத்தில் திவ்யாவின் நடிப்பைக் குறிப்பிடுகையில், "திவ்யா கோஸ்லா இதைவிட அதிகம் செய்ய எதுவுமில்லை மேலும் சில காட்சிகளில் நன்றாக நடித்துள்ளார்" என்று குறிப்பிட்டது.

திவ்யா பின்னர் இயக்கத்தில் கவனம் செலுத்துவதற்காக நடிப்பில் இருந்து நீண்ட இடைவெளி எடுத்துக் கொண்டார். இயக்கத்துக்கு உதவியாக ஒளிப்பதிவு மற்றும் படத்தொகுப்பு குறித்த படிப்பை முடித்தார். பிறகு, குமார் அகம் குமார் நிகம், ஜெர்மைன் ஜாக்சன், துளசி குமார் மற்றும் சில விளம்பரப் படங்களுக்கு இசைக் காணொளிகளை இயக்கினார். அவ்வாறு 20 இசைக் காணொளிகளை இயக்கினார். அதன் பிறகு, திவ்யா 2014 இல் யாரியன்  என்ற படத்தை இயக்கினார். படம் எதிர்மறையான விமர்சனங்களைப் பெற்ற போதிலும் இது வணிக ரீதியான வெற்றியை ஈட்டியது. திவ்யா இப்படத்தில் "பாரிஷ்", "மா", "லவ் மீ தோடா அவுர்", "அல்லா வாரியா" "ஜோர் லகேக்" உட்பட ஐந்து பாடல்களுக்கு நடன அசைவுகளை அமைத்தார்.

2016 பெப்ரவரி 12 அன்று வெளியான சனம் ரே திரைப்படம் இவரது இரண்டாவது இயக்கத்தில் வெளியான படமாகும். திவ்யா டி-சீரிஸுடன் இணைந்து பல படங்களைத் தயாரித்துள்ளார்.

திவ்யா 2017 இல் புல்புல் என்ற குறும்படத்தின் மூலம் மீண்டும் நடிக்க வந்தார். 2021 இல், இவர் ஜான் ஆபிரகாமுக்கு ஜோடியாக சத்யமேவ ஜெயதே 2 படத்தில் நடித்தார். இந்தத் திரைப்படம் எதிர்மறையான விமர்சனங்களைப் பெற்றது, இருப்பினும் தி டைம்ஸ் ஆஃப் இந்தியா தன் விமர்சனத்தில், "திவ்யா கோஸ்லா குமார் ஆண் ஆதிக்கம் செலுத்தும் இந்த திரைப்படத்தில் மிகவும் முக்கிய பங்கை வகித்துள்ளார்" என்றது.

திவ்யா அடுத்ததாக யாரியான் 2 படத்தில் நடித்தார். இது 2014 ஆம் ஆண்டு வெளியான மலையாளத் திரைப்படமான பெங்களூர் டேய்சின் மறு ஆக்கம் ஆகும்.

திரைப்படவியல்

நடிகையாக

இயக்குநராக

தயாரிப்பாளராக

விருதுகளும் பரிந்துரைகளும்

மேற்கோள்கள்

வெளி இணைப்புகள் 

1987 பிறப்புகள்
தில்லி நபர்கள்
இந்தியப் பெண் திரைப்பட இயக்குநர்கள்
இந்தித் திரைப்பட நடிகைகள்
வாழும் நபர்கள்
இந்தியப் பெண் திரைப்படத் தயாரிப்பாளர்கள்
சமூக நலத்துறை மற்றும் பெண்கள் அதிகாரமளித்தல் துறை (தமிழ்நாடு)

சமூக நலத்துறை மற்றும் பெண்கள் அதிகாரமளித்தல் துறை (Department of Social Welfare and Women Empowerment) தமிழ்நாடு அரசின் துறைகளில் ஒன்றாகும்.

கண்ணோட்டம் 
குழந்தைகள், பெண்கள், மூத்த குடிமக்கள் மற்றும் திருநங்கைகளுக்கான நலத்திட்டங்களை செயல்படுத்தும் பொறுப்பு இத்துறைக்கு உள்ளது . குழந்தைகள், பெண்கள் மற்றும் மூத்த குடிமக்களைப் பாதுகாப்பதற்கும், குழந்தை கடத்தல், வரதட்சணை, பெண்களுக்கு எதிரான குடும்ப வன்முறை, குழந்தை திருமணம் மற்றும் பாலியல் குற்றங்களை தடுப்பதற்கும் பல்வேறு இயற்றப்பட்ட சமூக சட்டங்களை செயல்படுத்துவதை இந்த துறை கண்காணிக்கிறது.  இத்துறை மூன்று பிரிவுகளைக் கொண்டுள்ளது: சமூக நலன், சமூக பாதுகாப்பு மற்றும் ஒருங்கிணைந்த குழந்தைகள் நல சேவைகள் ஆகும்.

சமூக நலம் 
ஏழைகளுக்கு திருமண உதவி, பெண் குழந்தைகளின் பாதுகாப்பு, குழந்தைகளுக்கு சத்தான உணவு, பள்ளி மாணவர்களுக்கு சீருடை வழங்குதல் போன்ற நலத்திட்டங்களுக்கு சமூக நலத்துறை இயக்குனரகம் பொறுப்பு ஆகும்.  துறையானது ஆதரவற்றோர் மற்றும் இளம் பெண்களுக்கான சேவை இல்லங்கள் மற்றும் மாவட்ட தலைமையகம் மற்றும் தொழில்துறை பகுதிகளில் பணிபுரியும் பெண்கள் தங்கும் விடுதிகளை நடத்துகிறது. பெண்களுக்கான பல்வேறு கூட்டுறவு சங்கங்கள் மற்றும் மாற்றுத்திறனாளிகள் சுயதொழில் துறை மூலம் வசதி செய்யப்படுகிறது.  அரசுப் பள்ளிகளில் பெண் மாணவர்களைக் கண்காணித்து அவர்களைச் சேர்ப்பதற்கும் இந்தத் துறை பொறுப்பாகும்.

1926 ஆம் ஆண்டு தொடங்கப்பட்ட மதிய உணவுத் திட்டத்தை பள்ளி மாணவர்களுக்கு அறிமுகப்படுத்திய முதல் மாநிலம் கே. காமராஜால் அனைத்து அரசுப் பள்ளிகளுக்கும் விரிவுபடுத்தப்பட்டது.  2002 ஆம்ம் ஆண்டு மாநில அரசு பள்ளி மாணவர்களுக்கான காலை உணவு திட்டத்தையும்  அறிமுகப்படுத்தியது. திட்டங்களை செயல்படுத்துவதற்கு இத்துறை பொறுப்பு ஆகும். 1960 ஆம் ஆண்டுகளில் பள்ளி மாணவர்களிடையே சாதி, மதம் மற்றும் வகுப்பு வேறுபாடுகளைக் களைய இலவச பள்ளி சீருடைகளை அரசு அறிமுகப்படுத்தியது. மேலும் அதை விநியோகிக்கும் பொறுப்பு இத்துறையின் பொறுப்பாகும்.

சமூக பாதுகாப்பு 
வருவாய்த் துறையால் செயல்படுத்தப்படும் அரசின் ஓய்வூதியத் திட்டங்களுக்கு சமூகப் பாதுகாப்பு இயக்குநரகம் பொறுப்பு ஆகும்.

ஒருங்கிணைந்த குழந்தைகள் மேம்பாட்டு சேவைகள் 
ஒருங்கிணைந்த குழந்தைகள் மேம்பாட்டு சேவைகள் துறையானது கர்ப்பிணி மற்றும் பாலூட்டும் தாய்மார்கள் மற்றும் 0 முதல் 6 வயது வரையிலான குழந்தைகளின் ஆரோக்கியம் மற்றும் ஊட்டச்சத்துக்கான பொறுப்பாகும்.  பொறுப்பான பிரிவினருக்கான ஊட்டச்சத்து உணவுக் குறைநிரப்பி விநியோகம், ஆரோக்கியமான குழந்தை பிறப்பை உறுதி செய்தல், தடுப்பூசி மற்றும் சுகாதார சேவைகள் ஆகியவற்றை இத்துறை மேற்பார்வை செய்கிறது.

மேலும் பார்க்கவும் 

 தமிழ்நாடு அரசு
 தமிழக அரசின் துறைகள்

மேற்கோள்கள்

வெளி இணைப்புகள் 

 தமிழ்நாடு சமூக நலம் மற்றும் பெண்கள் அதிகாரமளித்தல் துறையின் அதிகாரப்பூர்வ இணையதளம்
 தமிழக அரசின் அதிகாரப்பூர்வ இணையதளம்

தமிழ்நாடு அரசுத் துறைகள்
]
லாங் லதா

லாங் லதா,அல்லது லாவாங் லதா, என்பது வங்காளம், மற்றும் வட இந்தியப்பகுதிகளான ஒடிசா, மற்றும் பீகார் மாநிலங்களில் தயாரிக்கப்படும் ஒரு பாரம்பரிய இனிப்பு உணவு ஆகும்.

தேவையான பொருட்கள் 
மைதா, கோயா, ஜாதிக்காய் பொடி, தேங்காய் துருவல், நெய், கொட்டைகள், திராட்சை, ஏலக்காய், கிராம்பு மற்றும் சர்க்கரைப் பொருட்களால் செய்யப்படும் இனிப்பு வகையே இந்த லாங் லதா ஆகும்.

மேற்கோள்கள் 

இந்திய இனிப்பு உணவுகள்
ஒடியா உணவுகள்
துவைதாத்துவைதம்

துவைதாத்துவைதம் என்பது இருமைவாத இருமைவாதத்தின் வைணவ பேதபேத இறையியலை முன்வைக்கிறது. துவைதாத்துவைதம் ஈசுவரன், கடவுள் அல்லது பரமாத்மாவிலிருந்து மனிதர்கள் வேறுபட்டவர்கள் மற்றும் வேறுபட்டவர்கள் அல்ல என்று கூறுகிறது. குறிப்பாக, இந்த சம்பிரதாயம் கிருஷ்ணரை மையமாகக் கொண்ட மரபுகளில் ஒன்றாகும்.

வரலாறு 
பாரம்பரியத்தின் படி, துவைதாத்துவைத தத்துவம் ஸ்ரீ ஹன்ச பகவானின் நான்கு குமாரர்களில் ஒருவரான ஸ்ரீ சனகாதி பகவானுக்கு வெளிப்படுத்தப்பட்டது. அவர் அதை ஸ்ரீ நாரத முனிக்கு அனுப்பினார், பின்னர் அது நிம்பர்காவிற்கு கற்றுக்கொடுக்கப்பட்டது. சனக, சனந்தனா, சனாதனா மற்றும் சனத் குமார ஆகிய நான்கு குமாரர்களும், பிரம்மாவின் மனதில் பிறந்த நான்கு மகன்களாக பாரம்பரியமாக கருதப்படுகிறார்கள். சிருஷ்டியை முன்னேற்றுவதற்காக அவை பிரம்மரால் உருவாக்கப்பட்டன, ஆனால் பிரம்மச்சரியத்தின் ( பிரம்மச்சார்யா ) வாழ்நாள் சபதங்களை மேற்கொள்வதைத் தேர்ந்தெடுத்து, புகழ்பெற்ற யோகிகளாக ஆனார்கள், அவர் பிரம்மாவிடம் நிரந்தரமாக ஐந்து வயதாக இருக்கும் வரத்தை கோரினார்.  ஸ்ரீ சனத் குமார சம்ஹிதா, கிருட்டிண வழிபாடு பற்றிய ஒரு கட்டுரை.

பவுராணிக இலக்கியம் கூறும் இந்த பிரபஞ்சத்தின் படைப்பில், ஸ்ரீ நாரத முனி நான்கு குமாரர்களின் இளைய சகோதரர் ஆவார், அவர் தனது மூத்த சகோதரர்களிடமிருந்து தீட்சை பெற்றார். குருவாகவும் சீடராகவும் அவர்களின் விவாதங்கள் உபநிடதங்கள், சாண்டோக்ய உபநிடதம், நாரத புராணம் மற்றும் பஞ்சராத்ர இலக்கியங்களில் பதிவு செய்யப்பட்டுள்ளன.

நாரத முனி நான்கு விண்ணவ சம்பிரதாயங்களிலும் முக்கிய ஆசிரியராகப் பதிவு செய்யப்பட்டுள்ளார். பாரம்பரியத்தின் படி, அவர் ஸ்ரீ நிம்பார்காசார்யாவுக்கு புனிதமான 18-ஸ்லோகங்கள் கொண்ட ஸ்ரீ கோபால மந்திரத்தை கற்றுக்கொடுத்தார். மேலும் அவருக்கு உபாசனாவின் தத்துவத்தை அறிமுகப்படுத்தினார்.

துவைதாத்துவைதம் 
துவைதாத்துவைதம் நிம்பர்காவின் பேதபேத தத்துவம், இருமை மற்றும் ஒரே நேரத்தில் இருமையற்ற தன்மை அல்லது இருமையற்ற இருமைவாதத்தை அடிப்படையாகக் கொண்டது. நிம்பர்காவின் கூற்றுப்படி, மூன்று பிரிவுகள் உள்ளன; ஈசுவரன் (கடவுள், தெய்வீகம்), சித்தம் ( ஜீவா, தனிப்பட்ட ஆன்மா); மற்றும் ஆசித்தம் (உயிரற்றவை). சித்தம் மற்றும் ஆசித்தம்  ஆகியவை ஈசுவரனிடமிருந்து வேறுபட்டவை, அதாவது அவை ஈசுவரனிடமிருந்து வேறுபட்ட குணாதிசயங்கள் மற்றும் திறன்களை கொண்டவை. அதே நேரத்தில், ஈசுவரனிடமிருந்து சித்தம் மற்றும் ஆசித்தம் வேறுபட்டவை அல்ல, ஏனென்றால் அவை அவரைச் சாராமல் இருக்க முடியாது. ஈசுவரன் சுயாதீனமானவர் மற்றும் தானே இருக்கிறார் .

நிம்பர்காவின் கூற்றுப்படி, ஒருபுறம் பிரம்மனுக்கும், மறுபுறம் ஆன்மாக்கள் (சித்தம்) மற்றும் பிரபஞ்சம் (அசித்தம்) ஆகியவற்றுக்கு இடையேயான உறவு, இயற்கை வேறுபாடு-வேறுபாடு இல்லாத (பேதபேத) உறவு. நிம்பர்கா வேறுபாடு மற்றும் வேற்றுமை இரண்டையும் சமமாக வலியுறுத்துகிறார். இது ராமானுஜருக்கு எதிர்மறையான கருத்தாகும். அவர் சித்தம் மற்றும் அசித்தம் ஆகியவை பிரம்மனிடமிருந்து தனித்தனியாக இல்லை, ஆனால் அதன் உடல் அல்லது பண்புகளாகும் எனக் கோரினார்.

நிம்பர்கா பரிணாமவாதத்தை ஏற்றுக்கொள்கிறார், உலகம் பிரம்மனின் உண்மையான மாற்றம் (பரிநாமம்), உயிருள்ள மற்றும் உயிரற்ற உலகத்தின் காரணத்தை விளக்குவதற்காக, பிரம்மனுக்குரிய பல்வேறு திறன்களில் (சக்திகள்) நுட்பமான வடிவத்தில் இருப்பதாக அவர் கூறுகிறார். நிம்பர்காவிற்கு, கிருஷ்ணா மற்றும் அவரது மனைவி ராதா ஆகியோர் வழிபட வேண்டியவர்கள். பக்தி, பிரபத்தி அல்லது சுய சரணாகதியைக் கொண்டுள்ளது.

மேற்கோள்கள் 

இந்து மெய்யியல் கருத்துருக்கள்
வேதாந்தம்
மலேசியாவின் ஒன்பதாவது மக்களவை, 1995–1999

மலேசியாவின் ஒன்பதாவது மக்களவை, 1995–1999 (மலாய்: Parlimen Malaysia ke-9; ஆங்கிலம்: 9th Parliament of Malaysia (1995–1999) என்பது மலேசியக் கூட்டமைப்பின் ஒன்பதாவது மக்களவை ஆகும். 

9-ஆவது மக்களவையின் முதல் கூட்டத் தொடர் 7 சூன் 1995-இல் நடைபெற்றது.

பொது

1995-ஆம் ஆண்டு மலேசிய பொதுத்தேர்தல் (1995 Malaysian General Election) நடைபெற்ற பின்னர் ஒன்பதாவது மக்களவை கூடியது. 

மக்களவை தலைவராக முகமது சாகிர் இசுமாயில் தலைமை தாங்கினார். துணை மக்களவைத் தலைவர் ஓங் தீ கீயாட்; மற்றும் ஜுகார் மகிருதீன் ஆகியோர் பொறுப்பு ஏற்றார்கள். எதிர்க்கட்சிகளின் தலைவராக லிம் கிட் சியாங் பொறுப்பு ஏற்றார்.  

இந்த மக்களவையில் முன்னாள் பிரதமர் மகாதீர் பின் முகமது அவர்களின் தலைமையிலான பாரிசான் நேசனல் கூட்டணி; 162 இடங்களைப் பெற்று ஆளும் கூட்டணியாக ஆட்சி அமைத்தது.

மக்களவை அமைப்பு (1995–1999) 

1995-ஆம் ஆண்டு மலேசிய பொதுத்தேர்தலில் 192 இடங்களுக்கு 426 வேட்பாளர்கள் போட்டியிட்டனர். அந்தத் தேர்தலில் பாரிசான் நேசனல் கூட்டணி 162 இடங்களைப் பெற்று ஆட்சியை அமைத்தது. எதிர்க்கட்சியினர் 30 இடங்களைப் பெற்றனர்.

மேற்கோள்கள்

மேலும் காண்க
 மலேசியாவின் அமைச்சரவைகள் பட்டியல்
 மலேசிய அரசியல் கட்சிகள்

வெளி இணைப்புகள்
 Abdullah, Z. G., Adnan, H. N., & Lee, K. H. (1997). Malaysia, tokoh dulu dan kini = Malaysian personalities, past and present. Kuala Lumpur, Malaysia: Penerbit Universiti Malaya.
 Chin, U.-H. (1996). Chinese politics in Sarawak: A study of the Sarawak United People's Party. Kuala Lumpur: Oxford University Press.
 Faisal, S. H. (2012). Domination and Contestation: Muslim Bumiputera Politics in Sarawak. Institute of Southeast Asian Studies.
 Surohanjaya Pilehanraya Malaysia. (1965). Penyata pilehanraya-pilehanraya umum parlimen (Dewan Ra'ayat) dan dewan-dewan negeri, tahun 1964 bagi negeri-negeri Tanah Melayu. Kuala Lumpur: Jabatan Chetak Kerajaan.

மலேசியாவில் தேர்தல்கள்
மலேசியாவில் அரசியல் 
மலேசிய நாடாளுமன்றம்
கேப்ரிவி

கேப்ரிவி கீற்று(Caprivi Strip) என்பது  நமீபியா நாட்டின்,  வடகிழக்கு மூலையில் இருந்து நீண்டுகொண்டிருக்கும் புவியியல் முக்கியத்துவம் உள்ள நிலப்பகுதி ஆகும். இதனை சுருக்கமாக, காப்ரிவி என்றும் அழைக்கப்பர். இந்நிலப்பகுதிக்கு, தெற்கே போட்ஸ்வானாவும், வடக்கே அங்கோலா, சாம்பியா நாடுகள், எல்லைகளாக உள்ளன. நமீபியா, போட்ஸ்வானா, சாம்பியா ஆகியவை, இக்கீற்றின் கிழக்கு முனையில் ஒரு புள்ளியில் சந்திக்கின்றன. இது ஜிம்பாப்வே யின் க்குள், கிட்டத்தட்ட ஒரு நாற்கரத்தை உருவாக்குகிறது. பேட்சுவானாவும், சாம்பியாவும் அளவு நிலத்தினை, இதன் எல்லைக்காக பகிர்கிறது. இதனால் காசுன்குலா (Kazungula) எல்லைக்குள் புக முடிகிறது. உலகின் முக்கிய அருவியான விக்டோரியா அருவியை, இந்த நிலப்பகுதியில் ஓடும், சாம்பசி ஆறு வழியே அடைய இயலும். இதற்கு செருமானிய ஆப்பிரிக்காவின் தென்மேற்கு, கிழக்குப் பகுதிகள் வழிவகுக்கிறது.

மேற்கோள்கள் 

அரசியல் புவியியல்
பன்னாட்டு உறவுகள்
லோதி கலை மாவட்டம்

லோதி கலை மாவட்டம் என்பது புது தில்லியின் லோதி காலனியின் அமைதியான சுற்றுப்புறத்தில் அமைக்கப்பட்டுள்ள இந்தியாவின் முதல் கலை அலங்காரங்கள் கொண்ட பகுதியாகும். இப்பகுதியில் உள்ள கட்டிடங்களின் வெளிப்புறங்களில் வரையப்பட்ட பெரிய சுவரோவியங்கள் மூலம் தெருக் கலையை இந்திய அளவில் பிரபலப்படுத்தியுள்ளது.

வரலாறு 
தெரு + கலை இந்தியா அறக்கட்டளை (St+art India Foundation) என்ற ஒரு தன்னார்வ தொண்டு நிறுவனம்,  முன்னெடுத்து, லோதா காலனியில் வசிப்பவர்கள், அங்குள்ள குடிமக்கள் அமைப்புகளுடன் இணைந்து , உலகளவில் மற்றும் தேசிய அளவில் பல்வேறு புகழ் பெற்ற கலைஞர்களை கூட்டிவந்து, அங்குள்ல கட்டிடங்களில் ஓவியங்கள், தெரு காட்சிகள், விலங்குகள் மற்றும் பறவைகள் போன்ற பரந்த அளவிலான ஓவியங்கள், வடிவங்கள், மலர் உருவங்கள் போன்றவைகளை சித்தரிக்கும் அற்புதமான தெருக் கலைகளை காலனி முழுவதும் உருவாக்கியுள்ளது. 

காலநிலை மாற்றம், பாலினப் பிரச்சனைகள், சுற்றுச்சூழல் மாற்றங்கள் மற்றும் மாசுபாடு, ஒற்றுமை மற்றும் நல்லிணக்கம், விண்வெளி ஆய்வு போன்ற கருப்பொருள்களைக் கொண்டு இந்த வரைகலைகள் பல்வேறு கலைஞர்களால் வரையப்பட்டுள்ளது

ஓவியங்கள் மற்றும் அதன் படைப்பாளிகள் 
நிஸ்பூன், என்ற போலந்து கலைஞர் உணர்ச்சிமிக்க மற்றும் பெண்பால் மலர் வடிவங்களை உருவாக்கியுள்ளார், மிகவும் ஆற்றல் மிக்கதாகக்காணப்படும் அது பார்ப்பவர்களின் ஆன்மாவை அழைக்கும் வகையில் உள்ளது.

தெருவில் பராத்தா விற்கும் பத்மாவின் உருவப்படம் ஹென்ரிக் என்பவரால் உருவாக்கப்பட்டுள்ளது.

டாலீஸ்ட் நூற்றுக்கணக்கான பறவைகள் ஒரு மைய திறப்பை நோக்கி சங்கமிக்கும் குழப்பமான கலைக் காட்சியை வரைந்துள்ளார். 

கியா புவி வெப்பமடைதல் விஷயத்தை பற்றி ஆராய்ந்து வரைந்துள்ளார்.

லீஹில், காலநிலை மாற்றம், மாசுபாடு மற்றும் மக்கள் தப்பிக்க போராடுவதையும் சித்தரித்து ஒரு கலைப்படைப்பை படைத்துள்ளார். 

ராகேஷ் ஒரு யானைக்கூட்டத்தை கோண்ட் பாணி ஓவியத்துடன் காட்டின் சுற்றுப்புறத்தில் உருவாக்கியுள்ளார். 

ஒரு சிறுகோள் மீது அமர்ந்திருக்கும் விண்வெளி வீரர் நெவர் க்ரூவால் நிதர்சன உருவம் போலவே வரையப்பட்டுள்ளது.

சுய்கோவால் உருவாக்கப்பட்ட தாமரை இந்தியாவின் ஆன்மாவை சுட்டிக்காட்டுகிறது, ஆனால் ஜப்பானிய பாணியில் உருவாக்கப்பட்டுள்ளது.

இந்த வெளிப்புற அருங்காட்சியகத்தில் இதுபோன்ற ஐம்பதுக்கும் மேற்பட்ட சுவரோவியங்கள் உள்ளன, பார்வையாளர்கள் இதனை எந்த கட்டணமுமின்றி  இலவசமாக பார்க்கலாம், இப்பகுதி தற்போது புது டெல்லியில் ஒரு முக்கிய சுற்றுலாத் தலமாக மாறியுள்ளது, மேலும் இங்கு வர வழிகாட்டப்பட்ட சுற்றுப்பயணங்கள் இணையதளங்களில் வெளிநாட்டவருக்கும், உள்நாட்டினருக்கும் கிடைக்கின்றன, மேலும் இது ட்ரைபாட்வைசர், அட்லாசோப்ஸ்குரா, கூகுள் ஆர்ட்ஸ் மற்றும் கலாச்சாரம் மற்றும் பலவற்றின் பட்டியலில் இடம்பெற்றுள்ளது.

மேற்கோள்கள் 

புது தில்லி
ஓவியப்பாணிகள்
குமுழமுனை

குமுழமுனை என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது கரைதுறைப்பற்று பிரதேச செயலாளர் பிரிவில் அமைந்துள்ளது. இது முல்லைத்தீவுக்குத் தெற்கே சுமார் 20 கிலோமீட்டர் தூரத்தில் அமைந்துள்ளது.

இக்கிராமம் முல்லைத்தீவு மாவட்டத்தின் நெற் களஞ்சியம் எனவும் அழைக்கப்படுகின்றது அதோடு அதிகமான கால் நடைகளையும் கொண்டிருப்பதனால் பால் , தயிர் வளத்திற்கு குறைவில்லாது இயற்கை அழகுடன் தலை நிமிர்ந்து நிக்கின்றது.

பாடசாலைகள் 
குமுழமுனை மகா வித்தியாலயம்

கோவில்கள் 
 குமுழமுனை கொட்டுக்கிணற்று விநாயகர் ஆலயம்
 குமுழமுனை கற்பகப் பிள்ளையார் கோவில்
 குமுழமுனை குன்றின் மேல் குமரனாலயம்
 குமுழமுனை ஆதி நாகதம்பிரான் ஆலயம்
 குமுழமுனை கரடிப்பூவல் ஆதி ஐயன் ஆலயம்
 குமுழமுனை சந்திப்பிள்ளையார் ஆலயம்
 குமுழமுனை ஆண்டாங்குளம் ஆதி ஐயன் ஆலயம்
 குருந்தூர் மலை சிவனாலயம்
 குருந்தூர் மலை ஐயனாலயம்

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
மெல்டி மாதா

மெல்டி மாதா என்பவர் வட இந்தியாவின் குசராத்து பகுதி மக்களால் வணங்கப்படும் ஒரு இந்து வீட்டு தெய்வமாகும்.

புராண பண்பாடு 
விவசாய நிலங்களை பாதுகாவலராகவும் வேளாண்மையின் செழிப்பு மற்றும் நல்வாழ்வை உறுதி செய்பவர் என்றும் அவரால் பக்தர்களின் எந்த ஓரு விருப்பத்தையும் நிறைவேற்ற முடியும் என்றும் அப்பகுதியில் நிலவிவரும் ஒரு புராணக்கதை கூறுகிறது.  முக்கியமாக மேற்கு இந்திய மாநிலமான குஜராத்தில் பிரபலமானவரான இத்தெய்வமானது, குஜராத்தி விவசாய இந்துக்களான சுன்வாலியா கோலி மக்களால் பெரும்பான்மையாக வணங்கப்படும் மரியாதைக்குரிய ஒரு பெண் தெய்வமாகும்.

ஆயுதங்கள் 
இத்தெய்வத்தின் வாகனம் ஒரு வெள்ளாடு ஆகும். கிராமப்புற மற்றும் மேய்ச்சல் அமைப்புகளுடன் இவருக்கு இருக்கும் நெருங்கிய தொடர்பை இது குறிக்கிறது, நிலத்தையும் அதன் வளங்களையும்  எந்தவொரு அச்சுறுத்தல்களுக்கும் எதிராக பாதுகாக்க அவரது வல்லமைமிக்க சக்தி மற்றும் திறனை அடையாளப்படுத்தும் விதமாக சக்கரம், வாள், திரிசூலம், சங்கு, கதாயுதம் கட்டாரி என பலவிதமான ஆயுதங்களை தாங்கிய எட்டு கைகளை உடையவராக சித்தரிக்கப்படும் இதன் இரு கைகளில் அபய மற்றும் வரத முத்திரைகளுடன் காணப்படுகிறது.

மேற்கோள்கள் 

இந்து பெண் தெய்வங்கள்
மைதிலி ராவ்

மைதிலி ராவ் மும்பையில் உள்ள ஓர் இந்திய நிறுவன சார்பில்லாத திரைப்பட விமர்சரும் எழுத்தாளரும் பத்திரிகையாளரும் முன்னாள் ஆங்கில விரிவுரையாளருமாவார்.

தி ஹிந்து, பிரண்ட்லைன், பிலிம் கமெண்ட், தி சண்டே அப்சர்வர், ஜென்டில்மேன், தி இன்டிபென்டன்ட், மற்றும் ஸ்கிரீன் உள்ளிட்ட பல தினசரி, மாதாந்திர மற்றும் வாராந்திர வெளியீடுகளில் கட்டுரைகளை எழுதியுள்ளார்.

படிப்பு 
ஆங்கில இலக்கியத்தில் முதுகலைப் பட்டம் பெற்ற மைதிலி, ஆங்கில விரிவுரையாளராக சிறிது காலம் பணியாற்றியுள்ளார். 1980 ஆம் ஆண்டுகளில் சண்டே அப்சர்வர் என்னும் பத்திரிக்கையில் வெளிநாட்டுத் திரைப்படங்களுக்கு விமர்சனம் எழுதத் தொடங்கியதே இவரின் முதல் எழுத்துப்பணியாகும்.

தொழில் 
மைதிலி, தி ஹிந்து, பிரண்ட்லைன், பிலிம் கமெண்ட், ஜென்டில்மேன், மேன்ஸ் வேர்ல்ட் ஆகியவற்றில் இந்திய, உலகத் திரைப்படங்களைப் பற்றிய பல்வேறு கட்டுரைகளை எழுதியுள்ளார். சினிமா இன் இந்தியா, மற்றும் தெற்காசிய சினிமா என்ற இவ்விரண்டும்  இந்திய தேசிய திரைப்பட மேம்பாட்டுக் கழகம் மற்றும் லண்டனில் உள்ள தெற்காசிய சினிமா அறக்கட்டளை ஆகியவற்றால் வெளியிடப்பட்ட இவரின் கட்டுரைத்தொகுப்புகளாகும்.

ஈவ்ஸ் வீக்லி என்ற பத்திரிக்கையில் பத்து வருடங்களாக,  "இந்திய சினிமாவில் பெண்களின் பிம்பங்கள்" என்ற கட்டுரையை எழுதியுள்ளார். அத்தோடுசண்டே அப்சர்வர், தி இன்டிபென்டன்ட், ஸ்கிரீன், தி பிரீ பிரஸ் ஜர்னல், பாம்பே மற்றும் ஜீ பிரீமியர் ஆகியவற்றிலும் பல்வேறு திரைப்படங்களை விமர்சித்தும் பாராட்டியும் பல கட்டுரைகளை எழுதியுள்ளார்.

2003 ஆம் ஆண்டில், பாப்புலர் பிரகாஷனால் வெளியிடப்பட்ட இந்தி சினிமா பற்றிய கலைக்களஞ்சிய புத்தகமான இந்தி சினிமாவின் என்சைக்ளோபீடியாவில் இவரின் பங்களிப்பு குறிப்பிடத்தக்கது.

தங்க யானை கோல்டன் எலிஃபென்ட் (சர்வதேச குழந்தைகள் திரைப்பட விழா இந்தியா என்றும் அழைக்கப்படுகிறது) மற்றும் மும்பை சர்வதேச திரைப்பட விழா ஆகியவற்றில் நடுவராக பங்களித்துள்ள மைதிலி, ஹார்பர்காலின்ஸ் வெளியீட்டு நிறுவனம் மூலமாக, இந்திய நடிகை ஸ்மிதா பாட்டீலின் வாழ்க்கை வரலாற்றுப் புத்தகமான ஸ்மிதா பாட்டீல்: எ பிஃப் இன்காண்டெசென்ஸ் என்ற தலைப்பில் ஒரு புத்தகத்தையும் எழுதியுள்ளார். 2015 ஆம் ஆண்டு இது வெளியிடப்பட்டது.

இந்தோ-ஆசிய செய்திச் சேவையின்படி, "இந்தப் புத்தகம் நீண்ட காலமாக நிலுவையில் இருந்து வெளியானாலும் இந்த திறமையான ஆனால் உள்ளார்ந்த நடிகையின் காரணமாக மட்டுமல்லாமல், இந்திய சினிமாவின் மிகச் சிறந்த சிலவற்றின் விலைமதிப்பற்ற வடிகட்டுதலாகவும் உள்ளது, இது எளிதில் உணர்ச்சிவசப்படாமல் சித்தரிக்கப்படும். சமூகம் மற்றும் அதன் ஏற்றத்தாழ்வுகள் மற்றும் அநீதிகள்-குறிப்பாக பெண்களிடம், அவர்களின் அவலநிலையை ஸ்மிதாவின் வாழ்க்கை வழியாக மிகவும் தொட்டுணர முடியும்."  என்று விமர்சித்துள்ளது. மேலும் டைம்ஸ் ஆஃப் இந்தியா இப்புத்தகத்தை  2015 ஆம் ஆண்டின்  "சிறந்த 25 நல்ல வாசிப்புகளில் ஒன்று" என பட்டியலிட்டுள்ளது.

இவரது இரண்டாவது புத்தகமான தி மில்லினியல் வுமன் இன் பாலிவுட் என்பதனை மும்பையில் வைத்து இந்திய நடிகையான வித்யாபாலனால்  வெளியிடப்பட்டது.

நூல் பட்டியல்

மேற்கோள்கள் 

1943 பிறப்புகள்
வாழும் நபர்கள்
இந்தியப் பெண் ஊடகவியலாளர்கள்
இந்தியப் பெண் எழுத்தாளர்கள்
சுசீலா சமத்

சுசீலா சமத் (Sushila Samad) அல்லது சுசீலா சமந்தா (இந்தி: सुशीला सामद) (7 சூன் 1906 - 10 திசம்பர் 1960) என்பவர் ஓர் ஆதிவாசி இந்திக் கவிஞர், பத்திரிகையாளர், ஆசிரியர், வெளியீட்டாளர் ஆவார். இவர் இந்திய சுதந்திர இயக்கத்தின் தீவிர அமைப்பாளராக இருந்தார். இவர் இந்தியாவின் சார்கண்டு மாநிலத்தில் உள்ள லௌஜோடா கிராமத்தின் முண்டா பழங்குடி குடும்பத்தைச் சேர்ந்தவர்.

வாழ்க்கை வரலாறு 
சமத், தாய் லால்மணி சாண்டில் மற்றும் தந்தை மோகன் ராம் சாண்டில் ஆவர். 1931-இல், சுசீலா சமத் பிரயாக்-மகிலா வித்யாபீடத்தில் முதல் வகுப்புத் தேர்வில் தேர்ச்சி பெற்றார். 1932-இல் வினோதினி முடித்து விதுசி (இளங்கலை) கல்வியை 1934 இல் முடித்தார். இந்தியாவில் 'இந்தி விதுசி' ஆன முதல் ஆதிவாசி பெண் இவரே.

1925 முதல் 1930 வரை, இவர் இலக்கிய-சமூக இதழான சாந்தினியைத் தொகுத்து வெளியிட்டார். இவர் காந்தியின் விடுதலை இயக்கத்தில் 'சுராஜி' (சுதந்திரப் போராளி) பங்கேற்ற ஒரே பழங்குடிப் பெண் . இவர் சட்டமேலவை உறுப்பினராகப் பணியாற்றினார். சமூக-கலாச்சார, இலக்கியப் பொறுப்புகளையும் இவர் நிறைவேற்றியுள்ளார். இவரது இரண்டு கவிதைத் தொகுப்புகள் பிரல்லப் (1935) மற்றும் சப்னே கா சன்சார் (1948).

மேற்கோள்கள் 

இந்தி எழுத்தாளர்கள்
20-ஆம் நூற்றாண்டு இந்தியப் பெண் எழுத்தாளர்கள்
முண்டா மக்கள்
1960 இறப்புகள்
1906 பிறப்புகள்
கிரேசு குஜ்ஜர்

கிரேசு குஜ்ஜர் (ஆங்கிலம்: Grace Kujur; இந்தி: ग्रेस कुजूर-பிறப்பு 3 ஏப்ரல் 1949) என்பவர் இந்தியாவின் சார்க்கண்டு மாநிலம் ராஞ்சியைச் சேர்ந்த ஓர் ஆதிவாசி பெண் கவிஞர். இவரது தந்தை பேட்ரிக் குஜ்ஜர் மற்றும் தாய் ரூத் கெர்கெட்டா.  ஓரான் (குருக்) குடும்பத்தில் பிறந்த கிரேசு குஜ்ஜர், 2008ஆம் ஆண்டு புது தில்லியில் உள்ள அகில இந்திய வானொலியின் இயக்குநரகத்தின் பொது இயக்குநரகத்திலிருந்து தலைமை இயக்குநர் (நிரல்) பதவியிலிருந்து ஓய்வு பெற்றார். கிரேசு குஜ்ஜர் 1966 முதல் எழுதத் தொடங்கினார். இவருடைய கவிதைகள் பல்வேறு இலக்கிய இதழ்கள் மற்றும் செய்தித்தாள்களான, 'இந்துஸ்தான்', 'ஆஜ்', 'யுத்ரத் ஆம் ஆத்மி', 'ஆர்யவ்ரத்', 'ஜார்கண்டி பாஷா சாகித்திய சமசுகிருதி அக்ரா' போன்றவற்றில் வெளியிடப்பட்டுள்ளன. இவருடைய கவிதைகள் 'கலாம் உட்படப் பல கவிதைத் தொகுப்புகளில் சேர்க்கப்பட்டுள்ளன. உகல்டி ஆக்' மற்றும் 'லோக்பிரியா ஆதிவாசி கவிதாயேன்' கவிதைத் தொகுப்புகளாகும். இவர் வானொலி நாடகங்கள் மற்றும் நகைச்சுவை துணுக்குகளையும் எழுதியுள்ளார். இவரது நாடகம், 'மஹுவா கிரா ஆதி ராத்', மாந்திரீகம் பற்றி மிகவும் பிரபலமாக விவாதிக்கப்படுகிறது.

மேற்கோள்கள் 

இந்தி எழுத்தாளர்கள்
இந்தியப் பெண் கவிஞர்கள்
20-ஆம் நூற்றாண்டு இந்தியப் பெண் எழுத்தாளர்கள்
வாழும் நபர்கள்
1949 பிறப்புகள்
விமல பிரதான்

விமலா பிரதான் (Vimla Pradhan) பாரதிய ஜனதா கட்சியினைச் சேர்ந்த இந்திய அரசியல்வாதி ஆவார். இவர் 2009 முதல் 2019 வரை சார்கண்டு சட்டப்பேரவையில் சிம்டேகா சட்டமன்ற சட்டமன்ற உறுப்பினராக இருந்தார். இவர் சார்க்கண்டு மாநிலத்தில் சமூக நலம், பெண்கள் மற்றும் குழந்தைகள் மேம்பாடு மற்றும் சுற்றுலாத்துறை அமைச்சராக இருந்தார். சார்கண்ட்டு சட்டமன்றக் குழுவால் 2017ஆம் ஆண்டின் 'சிறந்த சட்டமன்ற உறுப்பினராக விமலா பிரதான் பரிந்துரைக்கப்பட்டு விருது பெற்றுள்ளார்.

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
1957 பிறப்புகள்
வாழும் நபர்கள்
நெப்டியூனியம் நைட்ரைடு

நெப்டியூனியம் நைட்ரைடு (Neptunium nitride) என்பது NpN என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
புதியதாகத் தயாரிக்கப்பட்ட நெப்டியூனியம் ஐதரைடுடன் அம்மோனியாவைச் சேர்த்து வினைபுரியச் செய்தால் நெப்டியூனியம் நைட்ரைடு உருவாகும்.:

NpH3 + NH3 → NpN + 3H2

நெப்டியூனியமும் நைட்ரசனும் சேர்ந்து வினைபுரிந்தாலும் இச்சேர்மம் உருவாகிறது. 
Np + N2 → 2NpN

இயற்பியல் பண்புகள்
நெப்டியூனியம் நைட்ரைடு Fm3m என்ற இடக்குழுவில் கனசதுர படிக அமைப்பில் கருப்பு நிற படிகங்களாக உருவாக்குகிறது.  இது தண்ணீரில் கரையாது.  சூடுபடுத்தப்பட்டால் சிதைவடையும். 
2NpN → 2Np + N2

பயன்கள்
நெப்டியூனியம் நைட்ரைடு புளுட்டோனியம்-238 உற்பத்திக்கான இலக்குப் பொருளாகப் பயன்படுத்தப்படுகிறது.
23793Np + n → 238 93Np

மேற்கோள்கள்

நெப்டியூனியம் சேர்மங்கள்
நைட்ரைடுகள்
நெப்டியூனியம்(III) குளோரைடு

நெப்டியூனியம்(III) குளோரைடு (Neptunium(III) chloride) என்பது NpCl3 என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இது கதிரியக்கப் பண்பு கொண்ட ஒரு சேர்மமாகும். நெப்டியூனியமும் குளோரினும் சேர்ந்து இச்சேர்மம் உருவாகிறது.

தயாரிப்பு
அம்மோனியா அல்லது ஐதரசனை பயன்படுத்தி நெப்டியூனியம்(IV) குளோரைடை 350~400 ° செல்சியசு வெப்பநிலையில் சிதைவு வினைக்கு உட்படுத்தினால் நெப்டியூனியம்(III) குளோரைடு உருவாகும். 
2NpCl4+H2 --> 2NpCl3+2HCl

இயற்பியல் பண்புகள்
நெப்டியூனியம்(III) குளோரைடு 800 பாகை செல்சியசு வெப்பநிலையில் உருகும். பச்சை நிறத்தில் திடப்பொருளாகக் காணப்படுகிறது. a = 740.5 பைக்கோமீட்டர் மற்றும் c = 427.3 பைக்கோமீட்டர் மற்றும் ஓர் அலகு கலத்திற்கு இரண்டு வாய்பாட்டு அலகுகள் என்ற அணிக்கோவை அளவுருக்கள் கொண்டு, P63/m (எண். 176) என்ற இடக்குழுவில் அறுகோண படிக அமைப்பில் படிகமாக்குகிறது. இதன் படிக அமைப்பு யுரேனியம்(III) குளோரைடு படிக அமைப்பை ஒத்துள்ளது. கட்டமைப்பில், நெப்டியூனியம் அணுக்கள் ஒவ்வொன்றும் ஒன்பது குளோரின் அணுக்களால் சூழப்பட்டுள்ளன. இதன் விளைவாக மூவுச்சி முக்கோண பட்டக ஒருங்கிணைப்பு உருவாகிறது.

வேதிப் பண்புகள்
நெப்டியூனியம்(III) குளோரைடு 450 ° செல்சியசு வெப்பநிலையில்  நீராற்பகுப்புக்கு உட்பட்டு நெப்டியூணியம் ஆக்சிகுளோரைடை (NpOCl) உருவாக்குகிறது.

மேற்கோள்கள்

நெப்டியூனியம்(III) சேர்மங்கள்
குளோரைடுகள்
சில்சார் மகளிர் கல்லூரி

சில்சார் மகளிர் கல்லூரி  (Women's College, Silchar) 1963 ஆம் ஆண்டில் இந்தியாவின் அசாம் மாநிலம் சில்சாரில் நிறுவப்பட்டது.  இது இந்தியாவில் உள்ள ஒரு பெண்கள் உயர்கல்வி நிறுவனமாகும்.  கலை மற்றும் வணிகத்தில் இடைநிலை (10+2 நிலை) மற்றும் முதலாவது பட்டம் நிலை (10+2+3 நிலை) படிப்புகள் இங்கு வழங்கப்படுகின்றன. குறுகிய கால பட்டயம் & சான்றிதழ் படிப்புகளையும் கல்லூரி வழங்குகிறது.   பல்கலைக்கழக மானியக் குழு , அசாம் உயர்நிலைக் கல்விக்  குழு  மற்றும்  சில்சார் அசாம் பல்கலைக்கழகம், ஆகியவற்றால் அங்கீகரிக்கப்பட்டுள்ளது.   கல்லூரி தேசிய மதிப்பீடு மற்றும் அங்கீகாரக் குழுவால்  பி  தரமதிப்பீடு வழங்கப்பட்டு அங்கீகரிக்கப்பட்டுள்ளது.

மேற்கோள்கள் 

கசார் மாவட்டம்
அசாமில் உள்ள மகளிர் பல்கலைக்கழகங்களும் கல்லூரிகளும்
சதி சதானி

சதி சதானி  (Sati Sadhani)  இந்தியாவில் இருந்த சுதியா வம்சத்தின் புகழ்பெற்ற ராணியாவார். 

திர்நாராயணன் என்று அழைக்கப்படும் மன்னன் தர்மத்வாச்பாலின் மகள் ஆவார்.  சாதியாவில் பிறந்த இவர் நிதாய் என்ற நித்யாபால் என்பவரை மணந்து கொண்டார்.  1524 ஆம் ஆண்டில், அகோம்கள் நித்யாபாலின் பலவீனமான தலைமையைப் பயன்படுத்தி, சாம்ராச்சியத்தைத் தாக்கி, சாதியாவை வென்று நித்யாபாலைக் கொன்றனர். அகோம்களுக்கு எதிரான போராட்டத்தில் முக்கிய பங்காற்றிய சதானி, சாதியாவின் அகோம் கவர்னரான சதியாகோவா கோகைனை திருமணம் செய்து கொள்ளும்படி கேட்கப்பட்டபோது, அவமானத்தை விட மரணத்தை விரும்பி, 1524 ஆம் ஆண்டில்  சாதியாவுக்கு அருகிலுள்ள சந்திரகிரி மலையின் உச்சியில் இருந்து குதித்து தனது உயிரைத் தியாகம் செய்தார்.

திவாசு 
அசாமில்  ஒவ்வோர் ஆண்டும், சுதிய ராணியின் தியாகத்தை போற்றும் வகையில் ஏப்ரல் 21 அன்று சதி சதானி திவாசு கொண்டாடப்படுகிறது. அசாம் அரசு இந்த நாளை அரசு விடுமுறையாகக் குறித்தது.

விருது 
சதி சதானி விருது சுதிய சாதி உன்னயன் பரிசத்தால் நிறுவப்பட்டது. கலை, கலாச்சாரம் மற்றும் இலக்கியத் துறையில் சிறந்த பங்களிப்பை வழங்குபவர்களுக்கு இந்த விருது வழங்கப்படுகிறது. பரிசத் அமைத்த குழுவால் கௌரவர் தேர்ந்தெடுக்கப்படுகிறார்.

மேலும் காண்க
 சுதியா இராச்சியம்

மேற்கோள்கள் 

இந்திய அரச குடும்பப் பெண்கள்
அசாமிய நபர்கள்
இலட்சுமி இந்திரா பாண்டா

இலட்சுமி இந்திரா பாண்டா  (Laxmi Indira Panda)  ஓர் இந்தியப் புரட்சியாளர் என்று அறியப்படுகிறார்.  நேதாச்சி சுபாசு சந்திர போசின் இந்திய தேசிய இராணுவத்தின் இளைய உறுப்பினர்களில் இவரும் ஒருவர். ஐஎன்ஏ எனப்படும் இந்திய தேசிய இராணுவத்தில் பணியாற்றிய ஒரே ஒடியா பெண்மணி இலட்சுமி இந்திரா பாண்டா மட்டுமே. என்பது இவருக்குரிய சிறப்பாகும்.

இலட்சுமி இந்திரா பாண்டா  ஜான்சி ராணியின்  படைப்பிரிவில் இந்திய தேசிய இராணுவத்தில் சேர்ந்தார், இவருக்கு 14 வயதாக இருந்தபோது, இந்தியாவில் பிரித்தானிய ஆட்சிக்கு எதிராகப் போராடினார்.

2008 ஆம் ஆண்டு அக்டோபர் மாதத்தில் இலட்சுமி இந்திரா  பாண்டா இறந்த பிறகு  இவரது நினைவாக செய்ப்பூரில் ஒரு சிலை நிறுவ ஒடிசா அரசு அறிவித்தது 

2008  ஆம் ஆண்டு அக்டோபர் மாதம் 25 ஆம் தேதியன்று இவருக்கு  தேசிய சுதந்திர சைனிக் சம்மான் வழங்கப்பட்டது. இவ்விருது இந்தியாவில் ஒரு சுதந்திரப் போராட்ட வீரருக்கு வழங்கப்படும் மிக உயர்ந்த பட்டமாகும்.

இறப்பு 
2008 ஆம் ஆண்டு அக்டோபர் மாதம்  7 ஆம் தேதி பாண்டா, நீண்டகால நோயினால் தில்லி எய்ம்சு மருத்துவமனையில் இறந்தார். முழு அரசு மரியாதையுடன் இவரது உடல் தகனம் செய்யப்பட்டது. ஒரிசா காவல்துறை சார்பில் இவருக்கு மரியாதை செலுத்தப்பட்டது.

மேற்கோள்கள்

புற இணைப்புகள் 
 Laxmi Indira Panda 

இந்தியப் புரட்சியாளர்கள்
இந்திய விடுதலைப் போராட்டம்
ஒடிசா நபர்கள்
2008 இறப்புகள்
1930 பிறப்புகள்
தமிழக உழவர் உழைப்பாளர் கட்சி

தமிழக உழவர் உழைப்பாளர் கட்சி (Thamizhaga uzhavar uzhaippalar katchi) என்பது ஓர் இந்திய அரசியல் கட்சி ஆகும். குறிப்பாக இக்கட்சி தமிழ்நாடு மாநிலத்தில் செயற்பட்டு வருகிறது.
மாநில தலைவராக திரு எம். வேல்முருகன் உள்ளார்.

2024 நாடாளுமன்றத் தேர்தலில் தமிழக உழவர் உழைப்பாளர் கட்சி திராவிட முன்னேற்றக் கழகத்திற்கு கூட்டணி ஆதரவு தந்துள்ளது.

2021 சட்டமன்றத் தேர்தலில் மீண்டும் திராவிட முன்னேற்றக் கழகத்திற்கு தமிழக  உழவர் உழைப்பாளர் கட்சி ஆதரவு தந்தது.

2006 சட்டமன்றத் தேர்தலில் திராவிட முன்னேற்றக் கழகத்திற்கு தமிழக உழவர் உழைப்பாளர் கட்சி ஆதரவு தந்தது.

கட்சிக்கொடி 

 பச்சை நிறம். 
 வெள்ளை நிறம்.
 நடுவில் ஏர் உழவர் இரட்டை மாடு சின்னம்.
 இடது புறம் தமிழக உழவர் உழைப்பாளர் கட்சி எழுத்து இந்தக் கொடியில் பதிக்கப்பட்டிருக்கின்றது.

மேற்கோள்கள் 

தமிழக அரசியல் கட்சிகள்